**Пояснителна информация**

**/извадка от Правила за стипендии в ТУ-Габрово/**

**ВИДОВЕ СТИПЕНДИИ:**

***I СТИПЕНДИИ ЗА СТУДЕНТИ ОБУЧАВАЩИ СЕ ВЪВ ВСИЧКИ ПРОФЕСИОНАЛНИ НАПРАВЛЕНИЯ***

**(1) Стипендии по чл. 2, ал. 1, буква „а“ от ПМС № 90/2000 г. Отпускат се на студенти, редовна форма на обучение обучаващи се в специалности от всички професионални направления, които са български граждани и граждани на държави членки на ЕС и на Европейското икономическо пространство.**

**1. По критерий успех.**

1.1. **Стипендия за успех 6.00.** Изплаща се за 5 месеца в семестъра, за всеки месец поотделно. Успехът от предходните два семестъра за първокурсниците, които са втори семестър – с успеха от първи семестър следва да е не по-нисък от 6.00. Стипендията се отпуска без изискване за доход през предходните 6 месеца.

1.2**. Стипендия за отличен успех (5.50 – 5.99).** Изплаща се за 5 месеца в семестъра, за всеки месец поотделно. Успехът от предходните два семестъра за първокурсниците, които са втори семестър – с успеха от първи семестър следва да е не по-нисък от 5.50. Стипендията се отпуска без изискване за доход през предходните 6 месеца.

**2. По критерий успех и доход.**

2.1. **Стипендия по доход** (успех 4.00 – 5.49). Изплаща се за 5 месеца в семестъра, за всеки месец поотделно. Успехът от предходните два семестъра за първокурсниците, които са втори семестър – с успеха от първи семестър следва да е не по-нисък от 4.00. Брутният месечен доход на член от семейството през предходните 6 месеца следва да е под Минималната работна заплата за страната през съответната година.

**3. По социален критерий.**

3.1. **Социална стипендия.** **Няма изискване за успех и доход.** Изплаща се за 12 месеца за всеки месец поотделно като документи за кандидатстване се подават всеки семестър. Стипендията се отпуска от първия семестър на първата година или от началото на месеца, следващ месеца, през който е възникнало основанието за получаването й. Право да получават такава стипендия имат:

 1. несемейни студенти без двама родители;

 2. студенти с трайни увреждания;

 3. студенти с двама родители с трайни увреждания;

 4. студенти с починал родител и родител, който е с трайни увреждания;

 5. студентки-майки с дете до 6-годишна възраст;

 6. студенти-бащи с дете до 6-годишна възраст, когато майката не е студентка, починала е или родителските права са предоставени на бащата;

 7. студенти, които до пълнолетието си са отглеждани в домове за деца, лишени от родителска грижа (ДДЛРГ).

***II СТИПЕНДИИ ЗА СТУДЕНТИ ОБУЧАВАЩИ СЕ В ПРИОРИТЕТНИ ПРОФЕСИОНАЛНИ НАПРАВЛЕНИЯ***

**(2) Стипендии по чл. 2, ал. 1, буква „б“ от ПМС № 90/2000 г. Отпускат се на студенти, редовна форма на обучение обучаващи се в специалности от приоритетни професионални направления, включени в списъка по чл. 9, ал. 8 от Закона за висшето образование, които са български граждани и граждани на държави членки на ЕС и на Европейското икономическо пространство.**

**1. По критерий успех.**

1.1. **Стипендия за успех 6.00.** Изплаща се за 5 месеца в семестъра, за всеки месец поотделно. Успехът от предходните два семестъра за първокурсниците, които са втори семестър – с успеха от първи семестър, следва да е не по-нисък от 6.00.

1.2. **Стипендия за отличен успех от 5.50 – 5.99.** Изплаща се за 5 месеца в семестъра, за всеки месец поотделно. Успехът от предходните два семестъра за първокурсниците, които са втори семестър – с успеха от първи семестър, следва да е не по-нисък от 5.50.

1.3. **Стипендия с успех от 4.00 – 5.49.** Изплаща се за 5 месеца в семестъра, за всеки месец поотделно. Успехът от предходните два семестъра за първокурсниците, които са втори семестър – с успеха от първи семестър, следва да е не по-нисък от 4.00.

***III – ЗА СТУДЕНТИ ПРИЕТИ ЗА ОБУЧЕНИЕ В ГОДИНАТА НА ПРИДОБИВАНЕ НА СРЕДНО ОБРАЗОВАНИЕ***

**(3) НОВА! Стипендии по чл. 8б от ПМС № 90/2000 г. В сила от учебната 2020/2021 година за студенти, приети за обучение в първи курс.**

**Отпускат се на студенти, приети за обучение в годината на придобиване на средно образование по реда на чл. 9, ал. 3, т. 6, буква „а“ от ЗВО по специалнисти от професионални направления „Машинно инженерство“, „Електротехника, електроника и автоматика“, „Материали и материалознание“, „Общо инженерство“, когато отговарят на едно от следните условия:**

1. Индивидуалният резултат от държавния зрелостен изпит по Български език и литература **е в 10 на сто от най-високите резултати** за страната за учебната година на придобиване на средно образование и индивидуалният резултат от втория задължителен държавен зрелостен изпит или от задължителния държавен изпит за придобиване на професионална квалификация е равен или е над средния за страната резултат от съответния изпит за учебната година на придобиване на средно образование.
2. Индивидуалният резултат от държавния зрелостен изпит по Български език и литература е равен или е над средния за страната за учебната година на придобиване на средно образование и индивидуалният резултат от втория задължителен държавен зрелостен изпит по предмет Математика, Физика и астрономия или Химия и опазване на околната среда **е в 30 на сто** от най-високи резултати за страната от съответния държавен зрелостен изпит за учебната година на придобиване на средно образование.

**ДОКУМЕНТИ ПРИ КАНДИДАТСТВАНЕ**

***I СТИПЕНДИИ ЗА СТУДЕНТИ ОБУЧАВАЩИ СЕ ВЪВ ВСИЧКИ ПРОФЕСИОНАЛНИ НАПРАВЛЕНИЯ***

1. ***СТИПЕНДИИ ПО УСПЕХ ОТ 4,00 – 5,49 И ДОХОД***

1. Искане-декларация по образец - купува се от книжарницата на ТУ – Габрово.

 2. Документи, удостоверяващи правото на студента да получава стипендия по чл. 3, ал. 3, т. 3 – заверено **копие на:** акт за сключен граждански брак, акт за раждане на дете, решение за развод, смъртен акт, решение за трайна неработоспособност; **оригинал на:** удостоверение за семейно положение, удостоверение за постоянен и настоящ адрес, и др.

3. Удостоверение за братя и сестри, които са ученици или студенти в редовна форма на обучение.

4. Номер на банкова сметка - задължително на името на студента, в български лева, открита в банка в страната (ако няма открита, се изчаква класирането).

5. Документи, удостоверяващи брутния доход за предходните 6 месеца: всички получени от студента и другите членове на семейството доходи от брутни заплати, включително обезщетения за временна неработоспособност; пенсии; обезщетения за безработица и социални помощи; месечни добавки и месечни помощи за деца; наеми; присъдени издръжки; хонорари; стипендии, без получаваните от студента и членове на неговото семейство по силата на постановление № 90/2000 г. и ученическите стипендии; търговия; продажби на селскостопанска продукция; занятие; свободни професии; дивиденти от акции и други доходи. (Документите за брутни заплати да съдържат точното наименование и адрес на фирмата, ЕИК, подпис и печат).

Декларираният брутен доход подлежи на проверка.

6. Данъчна декларация, заверена в НАП за годишния доход за цялата предходна година и/или документ за осигурителния доход - за студенти, чиито родители имат собствена фирма (ЕООД, ЕТ, земеделски производители и др.). Отразява се половината сума (за шест месеца). Когато брутният доход е по-нисък, се представя осигурителният доход.

7. При безработни родители – представя се документ за регистрация в Бюрото по труда за периода, който е определен за съответния семестър. Когато получават и парично обезщетение за безработица (ПОБ) от НОИ, е необходим и документ за размера на обезщетението за периода, обявен при приема на документи. За безработни се считат само поддържащите редовна регистрация в бюрата по труда за целия изискван период.

8. Студенти над 18 години, които живеят отделно от своите родители, представят:

 - Декларация свободен текст, че живеят самостоятелно и са отделно домакинство за съответния период.

- Удостоверение за постоянен адрес или копие на личните карти на студента и родителите му.

 - Удостоверение за настоящ адрес на студента и родителите му.

 Последните се представят за сверяване на адресите.

 - Документи за лични доходи през разглеждания период.

 9. Документи с нулев доход се разглеждат когато са представени от компетентните институции: НАП, НСИ, Бюро по труда, както и Декларация свободен текст, че лицето не получава никакви доходи и носи отговорност по чл. 313 от Наказателния кодекс.

Когато кандидатите са студентски семейства, и ако двамата съпрузи се обучават в редовна форма на обучение – доходи не се изискват.

 10. Студентки майки, без сключен граждански брак, представят допълнително:

- Удостоверение за семейно положение.

- Удостоверение за постоянен адрес или копие на личните карти за себе си и за бащата на детето/цата.

- Удостоверение за настоящ адрес за себе си и за бащата на детето/цата.

Последните се представят за сверяване на адресите.

 10.1. При съвместно съжителство на един постоянен или настоящ адрес с бащата на детето, се представят и документи за доходите на бащата.

***II СТИПЕНДИИ ЗА СТУДЕНТИ ОБУЧАВАЩИ СЕ В ПРИОРИТЕТНИ ПРОФЕСИОНАЛНИ НАПРАВЛЕНИЯ***

**Чл. 5.** **Документи при кандидатстване за стипендии по чл. 3, ал. 1, т. 1 и ал. 2, т. 1:**

1. Искане-декларация за отпускане на стипендия - купува се от книжарницата на ТУ – Габрово.

2. Уверение с изчислен успех от съответната факултетна канцелария.

3. Разпечатан IBAN на сметка, която да е лично на студента, в български лева и открита в банка в страната.

***III – ЗА СТУДЕНТИ ПРИЕТИ ЗА ОБУЧЕНИЕ В ГОДИНАТА НА ПРИДОБИВАНЕ НА СРЕДНО ОБРАЗОВАНИЕ***

**Чл. 5а. НОВ! Документи при кандидатстване за стипендии по чл. 3, ал. 3.**

1. Искане-декларация за отпускане на стипендия - купува се от книжарницата на ТУ – Габрово.

2. Уверение с изчислен успех от съответната факултетна канцелария – за първокурсници от втория семестър на обучението.

3. Копие на Дипломата за средно образование, от където да е видно какъв е успехът от ДЗИ и от втория ЗДИ или от ЗДИ за придобиване на професионална квалификация.

4. Разпечатан IBAN на сметка, която да е лично на студента, в български лева и открита в банка в страната.